मुंबई में भारी बारिश, धुल सकते हैं साक्ष्य  
मुंबई में हुई मूसलाधार बारिश के कारण सिलसिलेवार विस्फोटों से जुड़े साक्ष्यों के नष्ट होने की आशंका है।
मुंबई में बुधवार को हुई मूसलाधार बारिश के कारण सिलसिलेवार विस्फोटों से जुड़े साक्ष्यों के प्रभावित होने की आशंका है, जिसका असर जांच पर भी हो सकता है।  महाराष्ट्र और दिल्ली केंद्रीय फोरेंसिक प्रयोगशाला के फोरेंसिक विशेषज्ञ मौके पर पहुंच गए हैं और सुराग हासिल करने की कोशिश कर रहे हैं।  एक पुलिस अधिकारी ने कहा, बारिश का बहुत ज्यादा असर नहीं होगा, लेकिन कुछ सबूत धुल सकते हैं। मुंबई पुलिस का आतंकवाद विरोधी दस्ता अत्याधुनिक उपकरणों और खोजी कुत्तों के साथ मौके पर पहुंच गया है। मौके से साक्ष्यों को एकत्र करने का प्रयास किया जा रहा है।